முதல் பாகத்தை விட மிகச் சுவாரசியமான கதை என்றாலும், இரண்டாம் பாகம் முதல் பாகத்தைப் போல் அவ்வளவாக ஈர்க்கவில்லை என்றே சொல்லவேண்டும். ஏலியனுக்கும் மனிதர்களுக்குமான சண்டையை மீறி, முதல் பாகத்தில் உறவுகளுக்குள் உண்டான காதல், புரிதலின்மை என சில மனம் சார்ந்த உணர்வுகளைப் படம் வெளிப்படுத்தியிருக்கும். இந்தப் பாகத்தில், உலகத்தைக் காப்பாற்ற வேண்டும் என்ற அக்கறை மட்டுமே கதாபாத்திரங்களிடம் பிரதானமாக உள்ளது. ஒரு பெரும் அழிவுக்கு எதிரான மனிதக் குல ஒருங்கிணைப்பையும், எழுச்சியையும் படம் பிரதிபலிக்கவில்லை.